钦定古今图书集成/理学汇编/文学典/第103卷 > 邵宝
## 钦定古今图书集成/理学汇编/文学典/第103卷 > 邵宝

按《列朝诗集》：“宝字国贤，无锡人。成化二十年进士，知
许州，入户部，历郎中，出为副使，以副都御史总漕江
北，再起巡抚贵州，升户部侍郎，请养母归，升南礼部
尚书，再请终养。母丧阕，请致仕，不允，卒谥文庄。公举
南畿，受知于西涯，及为户部郎，始受业西涯之门，西
涯以衣钵门生期之。越三十年，以侍郎予告，西涯作”
《信难》一篇以贻之。以欧公之知子瞻及子瞻之服欧
公者为比，盖西涯之绝笔也。西涯既没，李、何之焰大张，而公独守其师法，确然而不变。盖公之信西涯与
其所自信者深矣。竟陵锺伯敬尝语予曰：“空同出，天
下无真诗，真诗惟邵二泉耳。”余与孟阳亟赏其言。